三位mirror成員盧瀚霆、江𤒹生及柳應廷喺2020年2月29日同日分別推出個人單曲喺樂壇出道，以唔同風格打進市場。三人喺2020年三度同日派歌，互相分擔宣傳。喺2020年度樂壇頒獎禮中，柳應廷獲得「叱咤樂壇生力軍金獎」同「chillclub年度新人」、盧瀚霆獲得「十大中文金曲新人金獎」、江𤒹生獲得「加拿大至hit推崇粵語新歌手金獎」、三人均獲得「勁爆新人」。